ส่วนที่ 1

ข้อมูลสรุป (Executive Summary)

ข้อมูลเกี่ยวกับบริษัทที่ออกหลักทรัพย์

บริษัท กฤษดามหานคร จำกัด (มหาชน) (“บริษัท”) ก่อตั้งขึ้นเมื่อวันที่ 9 พฤศจิกายน 2525
เพื่อประกอบธุรกิจค้าและพัฒนาอสังหาริมทรัพย์
โดยเน้นการพัฒนาอสังหาริมทรัพย์เพื่อที่อยู่อาศัยเป็นหลัก ทั้งในรูปแบบของบ้านเดี่ยว บ้านแฝด
ทาวน์เฮ้าส์ อาคารพาณิชย์ พร้อมสิ่งอำนวยความสะดวกต่างๆ ภายใต้ชื่อการค้า “กฤษดานคร”
บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย (“ตลาดหลักทรัพย์ฯ”)
นับแต่วันที่ 10 พฤษภาคม 2534

อย่างไรก็ดี เนื่องจากในเวลาต่อมา
บริษัทมีผลการดำเนินงานและฐานะการเงินที่เข้าเกณฑ์อาจถูกเพิกถอนจากการเป็นหลักทรัพย์จดทะเบียนในตลาดหลักทรัพย์ฯ
และต้องจัดทำแผนฟื้นฟูกิจการ ดังนั้น เมื่อวันที่ 29 เมษายน 2542 ที่ประชุมสามัญผู้ถือหุ้น
จึงมีมติอนุมัติให้บริษัทจัดทำแผนฟื้นฟูกิจการและดำเนินการตามข้อบังคับของตลาดหลักทรัพย์ฯเพื่อให้พ้นเหตุแห่งการเพิกถอน
และโดยมติที่ประชุมวิสามัญผู้ถือหุ้นเมื่อวันที่ 16 ตุลาคม 2543
ได้อนุมัติแผนฟื้นฟูกิจการตามที่บริษัทจัดทำขึ้นและให้ดำเนินการขั้นตอนต่อไปตามข้อบังคับของตลาดหลักทรัพย์ฯ
โดยบริษัทได้รับอนุมัติแผนฟื้นฟูกิจการดังกล่าวจากตลาดหลักทรัพย์ฯ เมื่อวันที่ 24 พฤศจิกายน 2543
และต่อมา เมื่อวันที่ 31 มีนาคม 2546 บริษัทได้แจ้งตลาดหลักทรัพย์ฯ ว่า ณ 28 มีนาคม 2546
บริษัทได้ลงนามในสัญญาปรับโครงสร้างหนี้กับเจ้าหนี้เพิ่มเติม
ซึ่งการลงนามในสัญญาปรับโครงสร้างหนี้ดังกล่าวนั้น
ทำให้สัดส่วนของหนี้ที่ได้มีการลงนามตามสัญญาปรับโครงสร้างหนี้คิดเป็นร้อยละ 100
ของภาระหนี้รวม

ภาระหนี้คงเหลือของยอดหนี้ส่วนที่ปรับโครงสร้างแล้วของบริษัทและบริษัทย่อย ณ วันที่ 31 ธันวาคม
2546 และ 31 ธันวาคม 2547
(รวมส่วนที่ปรับโครงสร้างหนี้จากหุ้นกู้ตามที่กล่าวในหมายเหตุประกอบงบการเงิน ณ วันที่ 31
ธันวาคม 2547 ข้อที่ 14) คิดเป็นจำนวนเงินประมาณ 3,765 ล้านบาท (ประกอบด้วยเงินต้น
2,931 ล้านบาท และดอกเบี้ยค้างจ่าย 834 ล้านบาท) และ 3,597 ล้านบาท
(ประกอบด้วยเงินต้น 2,813 ล้านบาท และดอกเบี้ยค้างจ่าย 784 ล้านบาท) ตามลำดับ
โดยจนถึงวันที่ 31 ธันวาคม 2547
บริษัทและบริษัทย่อยได้ลงนามในสัญญาปรับโครงสร้างหนี้กับธนาคารและสถาบันการเงินทั้งสิ้น 16
แห่ง ซึ่งมีมูลค่าตามบัญชีหนี้เดิมและดอกเบี้ยผิดนัดคิดเป็นจำนวนเงินประมาณ 22,269 ล้านบาท
(ประกอบด้วยเงินต้น เงินต้น 14,229 ล้านบาท และดอกเบี้ยค้างจ่าย 8,040 ล้านบาท)

ฐานะการเงินของบริษัทและบริษัทย่อย ณ วันที่ 31 ธันวาคม 2548,2549 และ 31 ธันวาคม 2550
และผลการดำเนินงานสำหรับปี 2548 – 2550 สรุปได้ดังนี้

ในช่วงปี 2548
บริษัทมีการใช้สิทธิของใบสำคัญแสดงสิทธิที่ออกให้แก่กรรมการบริษัทและพนักงานของบริษัทและบริษัทย่อย
จำนวน 65 ราย 379,650 หุ้นส่งผลให้ ณ 31 ธันวาคม 2548 บริษัทและบริษัทย่อยมีสินทรัพย์รวม
5,701 ล้านบาท หนี้สินรวม 4,157 ล้านบาท ส่วนของผู้ถือหุ้นรวม 1,544 ล้านบาท
โดยมีทุนจดทะเบียน 12,929 ล้านบาท โดยแบ่งเป็นหุ้นสามัญจำนวน 12,311 ล้านบาท
และหุ้นบุริมสิทธิจำนวน 618 ล้านบาท และมีทุนชำระแล้วจำนวน 4,643
ล้านบาทโดยแบ่งเป็นหุ้นสามัญ 4,172 ล้านบาท และหุ้นบุริมสิทธิ 468 ล้านบาท
ผลการดำเนินงานในปี 2548 มีรายได้รวม 789 ล้านบาท มีผลขาดทุนจากกิจกรรมปกติจำนวน 89
ล้านบาท มีรายการขาดทุนการพิเศษจำนวน 2,322
ล้านบาทเนื่องจากการปรับราคาทรัพย์สินตามราคาประเมินและมีการปรับโครงสร้างหนี้กับสถาบันการเงิน
ซึ่งในอนาคตจะช่วยลดค่าใช้จ่ายจากการจ่ายดอกเบี้ยให้กับสถาบันการเงินที่ได้ปรับโครงสร้างหนี้
ซึ่งจะเป็นผลดีกับบริษัทฯ รวมมีผลขาดทุนสุทธิจำนวน 2,412 ล้านบาท

ในระหว่างปี 2549 บริษัทฯและบริษัทย่อยมีการเหตุการณ์ที่สำคัญ ๆ ดังนี้

ช่วงเดือน มีนาคม 2549 บริษัทฯและบริษัทย่อย
และบริษัทที่เกี่ยวข้องมีการใช้สิทธิใบสำคัญแสดงสิทธิเพื่อซื้อหุ้นสามัญ 60 ราย จำนวน 521,925 หุ้น
ในราคาหุ้นละ 1 บาท

ช่วงเดือนกันยายน
มีการใช้สิทธิแปลงสภาพหุ้นบุริมสิทธิซึ่งการใช้สิทธิสามารถใช้สิทธิได้ทุกเดือนกันยายนของทุกปี
ปีละไม่เกินร้อยละ 25 ของหุ้นบุริมสิทธิ ในปี 2549 มีการใช้สิทธิ 6,145,897 หุ้น
และการใช้สิทธิในการแปลงหุ้นบุริมสิทธิเป็นหุ้นสามัญเป็นครั้งสุดท้ายในปี 2550
โดยหุ้นบุริมสิทธิทั้งหมดจะต้องแปลงเป็นหุ้นสามัญทั้งหมด

ช่วงเดือนกันยายน บริษัทฯ ได้ขายเงินลงทุนใน บริษัท เค เอ็ม ซี ฮิบฮิง จำกัด ทั้งจำนวนที่ถืออยู่
ภายหลังการขายเงินลงทุนทำให้ยอดรายการระหว่างกันตามแผนขจัดความขัดแย้งของรายการระหว่างกันลดลงไปจำนวน
65 ล้านบาท เนื่องจากรายการดังกล่าวเป็นรายการระหว่างกัน ของบริษัท เค เอ็ม ซี ฮิบฮิง
จำกัด และบริษัทที่เกี่ยวข้อง

ช่วงเดือนตุลาคม บริษัทฯได้ประชุมวิสามัญผู้ถือหุ้นครั้งที่ 2 /2549
เพื่อขอมติจากผู้ถือหุ้นเพื่อเพิ่มทุนหุ้นสามัญเพื่อจัดสรรให้แก่ผู้ถือหุ้นเดิมในอัตราส่วน 1 หุ้นเดิม ต่อ 1
หุ้นใหม่ ราคาหุ้นละ 1.50 บาท จำนวน 527,812,374 หุ้น เพื่อเป็นรองรับการขยายตัวทางธุรกิจ
ดังนั้นบริษัทฯจะต้องลดทุนในส่วนที่ยังไม่ได้จำหน่ายจำนวน 105,797,048 หุ้น ราคาหุ้นละ 8.80
บาท ซึ่งภายหลังการลดทุนดังกล่าวแล้วทุนจดทะเบียนคงเหลือ 11,998,450,930.40 บาท
และจดทะเบียนเพิ่มทุนในส่วนที่ขอมติจำนวน 527,812,374 หุ้น ทำให้ทุนจดทะเบียนของบริษัทฯ
มีจำนวน 16,643,199,821.60 บาท

ช่วงเดือนธันวาคม
บริษัทฯได้มีจองและรับชำระเงินในการจองซื้อหุ้นที่จัดสรรให้ผู้ถือหุ้นตามมติวิสามัญผู้ถือหุ้นครั้งที่
2/2549 จำนวน 527,812,374หุ้น ในราคาหุ้นละ 1.50 บาท มีผู้จองทั้งหมด จำนวน
350,459,312หุ้น จำนวนหุ้นที่เหลือจากการจองมีจำนวน 177,353,062หุ้น
ในส่วนที่เหลือจะทำการทำการจัดสรรต่อไปตามมติคณะกรรมการของบริษัทฯ

จากรายการดังกล่าวข้างต้นส่งผลให้ ณ วันที่ 31 ธันวาคม 2549 บริษัทและบริษัทย่อย
มีสินทรัพย์รวม 5,626 ล้านบาท หนี้สินรวม 3,396 ล้านบาท ส่วนของผู้ถือหุ้นรวม 2,230 ล้านบาท
โดยมีทุนจดทะเบียน 16,643.19 ล้านบาท โดยแบ่งเป็นหุ้นสามัญจำนวน 16,229.58 ล้านบาท
และ หุ้นบุริมสิทธิจำนวน 413.61 ล้านบาท และมีทุนชำระแล้ว 4,644.74 ล้านบาท
แบ่งเป็นหุ้นสามัญ 4,231.13 ล้านบาท และหุ้นบุริมสิทธิ 413.61 ล้านบาท ผลการดำเนินงานในปี
2549 มีรายได้รวม 1,622 ล้านบาท มีค่าใช้จ่าย 1,444 ล้านดอกเบี้ยจ่ายจำนวน 16.50
ล้านบาท ภาษีเงินได้ จำนวน 1 ล้านบาท สรุปผลการดำเนินงานปี 2549
บริษัทมีกำไรสุทธิจากกิจกรรมปกติ 160 ล้านบาท

ช่วงเดือนมกราคม 2550 บริษัทฯ ได้จดทะเบียนเพิ่มทุนชำระแล้วจำนวน 350,459,312
หุ้นราคาหุ้นละ 8.80 บาท เป็นจำนวน เงิน 3,084,,041,945.60 บาท
ทำให้ทุนชำระแล้วมีจำนวน 7,728,790,836.80 บาท โดยมีหุ้นสามัญจำนวน 831,269,646
หุ้นราคาหุ้นละ 8.80 บาท หุ้นบุริมสิทธิจำวน 47,020,000 หุ้น โดยมีราคาหุ้นละ 8.80 บาท

ต่อมาในช่วงเดือน กุมภาพันธ์ 2550 บริษัทฯ ได้ลดมูลค่าหุ้นตามมติวิสามัญผู้ถือหุ้นครั้งที่ 2/2549
โดยลดมูลค่าหุ้นจาก 8.80 บาท เป็น 2.30 บาท
ในส่วนที่ลดมูลค่าหุ้นได้นำไปลดส่วนต่ำกว่าหุ้นและขาดทุนสะสมจากเดิมบริษัทมีทุนจดทะเบียนจำนวน
16,643.20 ล้านบาท ลดเป็นจำนวน 12,293.27 ล้านบาท
ทำให้ทุนจดทะเบียนลดลงหลังจากการลดมูลค่าหุ้นมีจำนวน 4,349.93 ล้านบาท
จำนวนมีจำนวนเท่าเดิมคือ หุ้นสามัญมีจำนวน 1,891.27 ล้านหุ้น หุ้นบุริมสิทธิจำนวน 47.02
ล้านหุ้น โดยจำนวนที่ลดมูลค่าหุ้นได้นำไปลดส่วนต่ำกว่ามูลค่าหุ้นจำนวน 3,860.06 ล้านบาท
และล้างผลขาดทุนสะสมจำนวน 3,001.49 ล้านบาท ทำให้ผลขาดทุนสะสมลดลงเหลือ 8.40
ล้านบาท

เดือนมิถุนายน 2550 ตามมติการประชุมวิสามัญผู้ถือหุ้นครั้งที่ 1/2550 บริษัทฯ
ได้ขอมติจากผู้ถือหุ้นเพื่อได้ทำการลดทุนจดทะเบียนในส่วนที่ยังไม่ได้จำหน่ายจำนวน 177,353,062
หุ้น ราคาหุ้นละ 2.30 บาท มีจำนวน 407.91 ล้านบาท
และภายหลังการลดทุนจดทะเบียนแล้วได้ขออนุมัติเพิ่มทุนหุ้นสามัญให้แก่ผู้ซื้อในวงจำกัดและหรือผู้ลงทุนสถาบันการเงิน
ทั้งในและหรือต่างประเทศ ในราคาไม่ต่ำกว่า 1 บาท จำนวน 1,500 ล้านหุ้น ราคาหุ้นละ 2.30
บาท และ ออกหุ้นกู้แปลงสภาพจำนวน 403 ล้านหน่วยมีอายุ 5 ปี
ภายหลังครบกำหนดอายุหุ้นกู้สามารถแปลงเป็นหุ้นสามัญได้จำนวน 103 ล้านหุ้น
ราคาแปลงสภาพราคาหุ้นละ 1.30 บาท
จากการเปลี่ยนแปลงดังกล่าวทำให้ทุนจดทะเบียนของบริษัทมีจำนวนเพิ่มขึ้นจากเดิม 4,163 ล้านบาท
คิดเป็นจำนวนหุ้นได้ 1,810 ล้านหุ้นราคาหุ้นละ 2.30 บาท
ซึ่งภายหลังการเปลี่ยนแปลงทุนจดทะเบียนของบริษัทฯมีจำนวน 8,105.01 ล้านบาท

ช่วงเดือนกันยายน บริษัทฯ
ได้มีการใช้สิทธิในใบสำคัญแสดงสิทธิที่ออกให้แก่พนักงาน,กรรมการของบริษัทฯใช้สิทธิ 45 ราย
จำนวน 596,500 หน่วยโดยมีราคาใช้สิทธิราคาหน่วยละ 1 บาท
และในช่วงเดือนกันยายนของทุกปีจะมีการใช้สิทธิของหุ้นบุริมสิทธิแปลงสภาพเป็นหุ้นสามัญ 25 % ในปี
2550 มีผู้ใช้สิทธิ 17 ราย จำนวน 9,885,938 หุ้น ณ 31 ธันวาคม 2550 บริษัทฯ
มีทุนชำระแล้วจำนวน 2,021.40 ล้านบาท หุ้นสามัญจำนวน 841.75 ล้านหุ้น หุ้นบุริมสิทธิจำนวน
37.12 ล้านหุ้น

จำนวนหุ้นบุริมสิทธิคงเหลือ 37,116,102 หุ้น จะต้องแปลงสภาพทั้งจำนวนภายหลังเดือนธันวาคม
2550จำนวนหุ้นดังกล่าวได้จดทะเบียนการแปลงสภาพเป็นหุ้นสามัญในเดือนกุมภาพันธ์ 2551
เป็นที่เรียบร้อยแล้ว

จากรายการดังกล่าวข้างต้นส่งผลทำให้ ณ 31 ธันวาคม 2550 บริษัทฯและบริษัทย่อยมีสินทรัพย์รวม
5,023.59 ล้านบาท หนี้สินรวม 3,449.32 ล้านบาท ส่วนของผู้ถือหุ้นจำนวน 1,574.27 ล้านบาท
ทุนจดทะเบียนจำนวน 8,105 ล้านบาท แบ่งเป็นหุ้นสามัญจำนวน 3,477 ล้านหุ้น หุ้นละ 2.30 บาท
หุ้นบุริมสิทธิจำนวน 47 ล้านหุ้น หุ้นละ 2.30 บาท และมีทุนชำระแล้วจำนวน 2,021.40 ล้านบาท
แบ่งเป็นหุ้นสามัญจำนวน 841.75 ล้านหุ้นราคาหุ้นละ 2.30 บาท หุ้นบุริมสิทธิจำนวน 37.12
ล้านหุ้น ราคาหุ้นละ 2.30 บาท ผลการดำเนินงานของบริษัทฯและบริษัทย่อย ปี 2550
บริษัทฯและบริษัทย่อยมีรายได้รวม 838 ล้านบาท ค่าใช้จ่าย รวม 1,408 ล้านบาท ดอกเบี้ยจ่าย
86 ล้านบาท สรุปบริษัทมีผลขาดทุนจำนวน 656 ล้านบาท